**Dodatok č. 6 ku Školskému poriadku MŠ Tupolevova 20**

Dodatok č. 6 upravuje zmeny v jednotlivých článkoch, rešpektujú pokyny, opatrenia, usmernenia MŠVVaŠ SR, ÚVZ SR a zriaďovateľa platné na obdobie od 12.4.2021 do 30.6.2021

Zmeny v školskom poriadku:

Článok 3 Podrobnosti o prevádzke a vnútornej organizácii školy,

Článok 4 Podmienky na zaistenie bezpečnosti a ochrany detí

Článok 5 Riadenie MŠ, vnútorná organizácia zamestnancov MŠ

**Zmeny a doplnenia v článku 3:**

***3.1 Organizácia tried a vekové zloženie detí***

|  |  |  |  |  |
| --- | --- | --- | --- | --- |
| **Trieda** | **Veková kategória** | **Počet detí** | **Meno učiteľky** | **Meno učiteľky** |
| **1. Lienky** | 3 – 4  | 22 | PaedDr. Erika Holásková | Mgr. Nikoleta Gódányová |
| **2. Žabky** | 3 – 5  | 22 | Mgr. Daria Sedláček | Ivana Vlková |
| **3. Sovičky** | 4 – 6  | 22 | Mgr. Jana Strelcová |  |
| **4. Motýliky** | 5 – 6  | 22 | Mgr. Katarína Rosincová | Mgr. Zuzana Michaleková |

## *3.5.Organizácia v šatni*

Sprevádzajúce osoby (zákonní zástupcovia, splnomocnené osoby) nevstupujú do priestorov šatní a majú počas zdržiavania sa v budove a areáli MŠ respirátorom prekryté horné dýchacie cesty. Pri odovzdávaní a preberaní dieťaťa dodržiavajú dvojmetrové odstupy. Jedno dieťa sprevádza do MŠ jedna dospelá osoba alebo dieťa staršie ako 10 rokov, ktorá v deň nástupu do MŠ odovzdá čestné prehlásenie s preukázaním sa certifikátom o negatívnom testovaní nie staršom ako 7 dní, alebo potvrdením o prekonaní ochorenia Covid 19 nie staršieho ako 3 mesiace, alebo potvrdením o druhom zaočkovaní staršom ako 14 dní. Čas, kedy sa sprevádzajúca osoba pohybuje v priestoroch areálu MŠ nemôže presiahnuť 10 minút.

Zákonný zástupca alebo sprevádzajúca osoba odovzdá dieťa poverenému pedagogickému zamestnancovi pri vstupe do vnútorných priestorov MŠ. Pedagogický zamestnanec dieťa odovzdá sprevádzajúcemu nepedagogickému zamestnancovi, ktorý dieťa odprevadí do šatne, kde mu pomôžu so sebaobsluhou prítomní zamestnanci školy.

## *3.6.Organizácia v umyvárni*

Nepedagogický zamestnanec zodpovedá za dostatok papierových uterákov, pri každom umývadle dostatočné množstvo mydla a toaletného papiera (zásobníky).

Rodič môže zabezpečiť svojmu dieťaťu vlastný bezkontaktný dávkovač mydla, ktorý bude mať dieťa podpísaný na viditeľnom mieste.

Stomatohygiena sa v MŠ nebude realizovať počas sprísnených hygienicko-epidemiologických opatrení.

## *3.7.Organizácia v spálni*

Počas sprísnených hygienicko-epidemiologických opatrení bude posteľná bielizeň menená každý týždeň. Spálne budú pravidelne vetrané a dezinfikované germicídnymi žiaričmi. Pri odpočinku bude vzdialenosť medzi ležadlami zväčšená. Predškoláci budú mať odpočinok skrátený na 30 min. Čas získaný skrátením odpočinku bude využívaný na individuálny prístup, precvičovanie zručností, nácvik výslovnosti, grafomotoriky, kresby a relaxačných aktivít.

***3.10. Organizácia stravovania a pitného režimu***

Pitný režim počas sprísnených hygienicko-epidemiologických opatrení je v interiéri aj exteriéri MŠ zabezpečený vo fľašiach označených menom dieťaťa. O hygienu a dopĺňanie vodou sa starajú prevádzkoví zamestnanci počas dňa. O hygienu fliaš po prevádzke MŠ sa starajú rodičia dieťaťa. Dieťa, ktoré si fľašu zabudne doma má v MŠ pridelený pohárik na pitný režim.

**3.13.Konzultácie s pedagogickými a odbornými zamestnancami**

Zákonní zástupcovia dieťaťa majú možnosť konzultovať s inkluzívnym tímom našej MŠ v priebehu pracovného týždňa po predchádzajúcom dohovore v čase od 13.00 hod. do 14.00 hod., prípadne v inom čase podľa dohody. Všetky konzultácie až do odvolania budú prebiehať online.

**Zmeny a doplnenia článku 4:**

**Podmienky na zaistenie bezpečnosti a ochrany zdravia detí**

Z dôvodu zabezpečenia ochrany zdravia detí, sprevádzajúcich osôb a zamestnancov materskej školy v čase pandemickej situácie súvisiacej s ochorením Covid 19, počas pobytu v materskej škole **až do odvolania sú rodičia, sprevádzajúce osoby aj všetci zamestnanci p o v i n n í mať horné dýchacie cesty prekryté respirátorom. Deti majú v spoločných priestoroch materskej školy a základnej školy prekryté horné dýchacie cesty rúškom.**

Deti odkladajú rúško pri stolovaní, hygiene tváre, pri pobyte vonku v areáli školského ihriska materskej školy a počas odpočinku.

# **Článok 5**

**Riadenie MŠ, vnútorná organizácia zamestnancov MŠ, dokumentácia MŠ**

# **3.Triedny učiteľ**

***Triedne učiteľky:***

***T*r. Žabky**: I. Vlková

**Tr. Motýliky:** K. Rosincová

**Tr. Lienky:** N. Gódányová

**Tr. Sovičky**: J. Strelcová

# **6.Vnútorný režim materskej školy**

Predprimárne vzdelávanie v materskej škole zabezpečujú učitelia. Práce súvisiace s prevádzkou materskej školy zabezpečujú nepedagogickí zamestnanci. V triede zabezpečujú výchovu a vzdelávanie striedavo dve učiteľky.

**Počas sprísnených hygienicko-epidemiologických opatrení sa triedy nesmú v priebehu dňa spájať ani deliť, a to ani v prípade zníženého počtu detí.**

**Riaditeľka môže na základe zníženého počtu prihlásených detí v jednom týždni rozhodnúť o dočasnom spojení tried. Tieto triedy sú v tomto zložení nemenné počas celého týždňa a tvoria jednu ucelenú skupinu, ktorá sa nepremiešava s ostatnými.**

**Počas sprísnených hygienicko-epidemiologických opatrení až do odvolania vykonávajú poverení pedagogickí, nepedagogickí zamestnanci aj odborný zamestnanec vstupný ranný filter. V prvý deň nástupu preberajú čestné vyhlásenia, kontrolujú certifikáty od rodičov, merajú deťom teplotu, sprevádzajú deti na schodišti, v šatni a v umyvárke.**

Tento dodatok bude postupne aktualizovaný dodatkami v priebehu školského roka v závislosti od odporúčaní MŠVVaŠ a nariadení RÚVZSR a nariadení zriaďovateľa.

V Bratislave 9.4.2021 Mgr. Zuzana Michaleková

 Riaditeľka MŠ